తెలంగాణలో మహిళా తహసీల్దార్ దారుణహత్య WATCH LIVE TV
సావ‌న్, ఆర్ఐఎల్ చేతికి
స్ట్రీమింగ్‌ సేవల ప్రొవైడర్‌ సావన్‌ను రిలయన్స్‌ ఇండస్ట్రీస్‌ రూ. 676 కోట్ల రూపాయలకు కొనుగోలు చేసింది. దేశీయ డిజిటల్‌ మ్యూజిక్‌ స్ట్రీమింగ్‌ మార్కెట్లో పట్టుకోసం ఆర్‌ఐఎల్‌ పావులు కదుపుతోంది
TNN | Updated:
Mar 24, 2018, 03:37PM IST
స్ట్రీమింగ్‌ సేవల ప్రొవైడర్‌ సావన్‌ను రిలయన్స్‌ ఇండస్ట్రీస్‌ రూ. 676 కోట్ల రూపాయలకు కొనుగోలు చేసింది. దేశీయ డిజిటల్‌ మ్యూజిక్‌ స్ట్రీమింగ్‌ మార్కెట్లో పట్టుకోసం ఆర్‌ఐఎల్‌ పావులు కదుపుతోంది. ఇందులో భాగంగానే తాజాగా టైగర్‌గ్లోబల్‌ మేనేజ్‌మెంట్‌, లిబర్టీ మీడియా, బెర్టెల్సెమన్‌నుంచి సావన్‌ వాటాలను కొనుగోలు చేసింది. భవిష్యత్‌లో మరో 130 కోట్ల రూపాయలను సావన్‌పై వెచ్చిస్తామని ఆర్‌ఐఎల్ వెల్ల‌డించింది. తద్వారా ప్రపంచంలోనే దీన్ని అతిపెద్ద స్ట్రీమింగ్‌ సేవల ప్రొవైడర్‌గా మారుస్తామని తెలిపింది. సావన్‌ వ్యవస్థాపక త్రయం సింగ్‌, రిషి, వినోద్‌ ఇకపై కూడా సావన్‌ను ముందుకు తీసుకెళతామ‌ని చెప్పారు.
దేశీయ డిజిటల్‌ మ్యూజిక్‌ స్ట్రీమింగ్‌ మార్కెట్లో పట్టుకోసం ఆర్‌ఐఎల్‌ పావులు
తమ ఆధీనంలోని జియో మ్యూజిక్‌ను సావన్‌లో విలీనం చేస్తామని వెల్లడించింది. దీంతో సావన్‌ విలువ దాదాపు రూ. 6500 కోట్లకు చేరనుంది. వచ్చే జూన్‌ 30 నాటికి ఈ డీల్‌ ముగియనుంది. కొనుగోలు అనంతరం సావన్‌లో ఆర్‌ఐఎల్‌ వాటా 81.7 శాతానికి చేరనుంది. జియో విలీనానంతరం మరో 520 కోట్ల రూపాయలు వెచ్చిస్తామని ఆర్‌ఐఎల్‌ తెలిపింది. దేశీయంగా ఆన్‌లైన్‌ మ్యూజిక్‌ స్ట్రీమింగ్‌ వినియోగదారుల సంఖ్య 2015నుంచి గణనీయంగా పెరుగుతూ వచ్చింది. 2015తో పోలిస్తే ఈ వినియోగదారుల సంఖ్య మూడురెట్లు పెరిగిందని ఈవై నివేదిక తెలిపింది. డేటా స్పీడ్‌, వినియోగం పెరుగుతున్న వేళ ఈ సంఖ్య మరింత పెరగనుందని అంచనా వేసింది. అంతేకాక ఈ స్రీమింగ్‌ మాధ్యమం త్వరలో అతిపెద్ద మొబైల్‌ అడ్వర్టైజింగ్‌ మీడియంగా మారుతుందని తెలిపింది. ఇటీవల కాలంలో ఎంటర్‌టైన్‌మెంట్‌, న్యూస్‌ విభాగంలో ఆర్‌ఐఎల్‌ పెద్ద ఎత్తున పెట్టుబడులు పెడుతున్న సంగతి తెలిసిందే.